સમગ્ર ઘટના અંગે પ્રિન્સિપાલ ચીફ કન્ઝર્વેટર ઓફ ફોરેસ્ટ એ કે મિશ્રાએ જણાવ્યું કે, ‘વન વિભાગની ટીમને મળેલી માહિતી મુજબ વાઘણ યવતમાલ જંગલમાં રોડની આસપાસ મૂવમેન્ટ કરી રહી હોવાની બાતમી મળી હતી. ટ્રાન્ક્વેલાઈઝિંગ ગન સાથે કર્મચારીઓ સ્થળ પર હાજર હતા. જંગલના વિભાગ 149માં ટાઈગ્રેસ જોવા પણ મળી હતી જો કે તે ઝડપથી અલોપ થઈ જતી હતી. આખરે રાત્રે 11 વાગ્યે ચાર કર્મચારી પૈકીના એકે વાઘણને જોઈ અને તેના પર બેહોશ કરવા તીર છોડ્યું હતું. પરંતુ વાઘણે ગુસ્સામાં આવીને વન વિભાગની ટીમ પર હુમલો કર્યો હતો જેને પગલે અસગર ખાને સ્વ બચાવમાં ગોળી છોડી વાઘણને મારી નાખી હતી. એક જ ગોળીમાં વાઘણ મરી ગઈ હતી. ટાઈગ્રેસની બોડીને નાગપુરના ગોરેવાડા ઝૂમાં પોસ્ટ મોટર્સ માટે મોકલાશે.’